**ԱՄՓՈՓԱԹԵՐԹ**

«**ԱԶԱՏ ՎԱՃԱՌՔԻ ՀԱՎԱՍՏԱԳՐԻ ՏՐԱՄԱԴՐՄԱՆ ԿԱՐԳԸ ՀԱՍՏԱՏԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ**

|  |  |
| --- | --- |
| **1.  ՀՀ մրցակցության պաշտպանության հանձնաժողով** | 22.03.2022թ. |
| N /624-2022 |
| «Ազատ վաճառքի հավաստագրի ձևակերպման և տրամադրման մասին» Կառավարության որոշման նախագծի (այսուհետ նաև՝ Նախագիծ) վերաբերյալ հայտնում ենք հետևյալը.1․ Նախագծի և դրա 1-ին կետով հաստատված հավելվածի (այսուհետ նաև՝ Հավելված) կարգավորումներով սահմանվում է ազատ վաճառքի հավաստագրի ձևակերպման և տրամադրման թույլտվության կարգավորումները, սակայն նախատեսվող կարգավորումներից հստակ չէ՝ ազատ վաճառքի հավաստագրի ձևակերպման և տրամադրման թույլտվությունն անձի համար սահմանված իրավունք է, թե իմպերատիվ պահանջ՝ յուրաքանչյուր դեպքում այդ թույլտվությունը ստանալու համար։ Ուստի, առաջարկում ենք Նախագծի կարգավորումներում հստակեցնել, որ ազատ վաճառքի հավաստագրի ձևակերպման և տրամադրման թույլտվությունը արտահանվողին տրվող իրավունք է և ոչ թե պարտականություն։ | **Ընդունվել է։** |
| 2․ Հավելվածի 2-րդ կետի 1-ին ենթակետի համաձայն՝ *Ազատ վաճառքի հավաստագիրը (այսուհետ՝ Հավաստագիր) փաստաթուղթ է, որը անհրաժեշտ է Հայաստանի տարածքից արտահանելու և երրորդ երկրներ ներմուծելու համար։ (…):*Հարկ է նշել, որ հասկացությունն, ըստ էության, կիսատ է և տարընկալումներից խուսափելու համար առաջարկում ենք լրացնել «ապրանք» բառը՝ հաշվի առնելով, որ այն վերաբերում է ապրանքներ արտահանելուն։  |  **Ընդունվել է**։ |
| 3․ Հավելվածի 2-րդ կետի 3-րդ ենթակետի համաձայն՝ *Ապրանքը ցանկացած ապրանքն է, արտադրատեսակը կամ նյութը։*Կարծում ենք, որ «ապրանք» հասկացության նման սահմանումը կարող է առաջացնել տարըմբռնումներ։ Հետևաբար, առաջարկում ենք, հասկացությունը խմբագրել հետևյալ ձևով. *«Ապրանք՝ ցանկացած ապրանք,* ***այդ թվում՝*** *արտադրատեսակ կամ նյութ»։* |  **Ընդունվել է**։ |
| 4․ Հավելվածի 6-9-րդ կետերը նախատեսում են հետևյալ կարգավորումները.*«6. Հայտատուի ներկայացրած փաստաթղթերը լիազոր մարմնում* ***մուտքագրվելուց հետո*** *թերի լինելու դեպքում* ***1 աշխատանքային օրվա*** *ընթացքում դրա մասին էլեկտրոնային կամ կապի այլ միջոցներով տեղեկացվում է հայտատուին:**7. Հայտատուն, հայտը և դրան կից ներկայացվող փաստաթղթերը թերի լինելու մասին տեղեկացում ստանալու օրվանից* ***2 աշխատանքային օրվա*** *ընթացքում կարող է համալրել դրանք: Տվյալ դեպքում Հավաստագրի տրամադրման ժամկետը երկարաձգվում է* ***ևս մինչև 2 աշխատանքային օր։****8. Հայտատուի կողմից, սույն Ընթացակարգով սահմանված պահանջներին համապատասխան, անհրաժեշտ փաստաթղթերը ներկայացվելու դեպքում լիազոր մարմնի կողմից հայտի* ***մուտքագրման օրվանից 3 աշխատանքային օրվա ընթացքում*** *կարող է տրամադրվել կամ մերժվել Հավաստագրի տրամադրումը:**9. Հավաստագիր ստանալու մասին դիմումը մերժվում է, եթե դիմումը և դրան կից ներկայացվող փաստաթղթերը թերի են, և* ***2 աշխատանքային օրվա ընթացքում*** *հայտատուն չի վերացնում հայտում կամ դրան կից փաստաթղթերում առկա թերությունները կամ չի ներկայացնում համալրված փաստաթղթերը:»։*Վերոնշյալ կետերի համակարգային ուսումնասիրության արդյունքում ստացվում է, որ Հավաստագրի՝ 3 աշխատանքային օրվա ընթացքում տրամադրման կամ մերժման ժամկետը չի համապատասխանում Նախագծի 6-րդ և 7-րդ կետերի կարգավորման տրամաբանությանը։ Մասնավորապես, փաստաթղթերի թերությունները շտկելու համար Հայտատուին տրվում է 2 աշխատանքային օր, որը կարող է երկարաձգվել ևս 2 աշխատանքային օր, այսինքն՝ 4 աշխատանքային օր, մինչդեռ Հավաստագիրը տրամադրվում կամ մերժվում է 3 աշխատանքային օրվա ժամկետում։Վերոնշյալի հաշվառմամբ՝ առաջարկում ենք խմբագրել Հավելվածի 6-9-րդ կետերով սահմանված Հավաստագրի տրամադրման կամ մերժման ժամկետները։ |  **Ընդունվել է**։ |
| 5․ Հավելվածի 9-րդ կետի համաձայն` *հավաստագիր ստանալու մասին դիմումը* ***մերժվում է,*** *եթե դիմումը և դրան կից ներկայացվող փաստաթղթերը թերի են, և 2 աշխատանքային օրվա ընթացքում հայտատուն չի վերացնում հայտում կամ դրան կից փաստաթղթերում* ***առկա թերությունները*** *կամ չի ներկայացնում համալրված փաստաթղթերը»։*Հավելվածի 10-րդ կետի համաձայն՝ *Նախարարությունը, Հավաստագրի ձևակերպման և տրամադրման նպատակով, դիմումը գրանցելուց հետո ստուգում է սույն Ընթացակարգի 4-րդ կետի 1-3 ենթակետերին համապատասխան ներկայացված փաստաթղթերը՝ դրանց մեջ պարունակվող* ***տեղեկատվությունը ամբողջականության և հավաստիության նպատակով*։**Ստացվում է, որ Նախարարությունը դիմում ստանալիս ստուգում է փաստաթղթերի ամբողջականությունն ու հավաստիությունը, մինչդեռ Հավաստագիրը տրամադրելու մերժման հիմք է միայն փաստաթղթերում առկա թերությունները։ Հետևաբար, հաշվի առնելով վերոգրյալը՝ առաջարկում ենք քննարկման առարկա դարձնել փաստաթղթերի ոչ հավաստի լինելու հիմքով Հավաստագրի տրամադրելը մերժելու հիմքի նախատեսումը։ |  **Ընդունվել է**։ |
| **2. Սննդամթերքի անվտանգության տեսչական մարմին**  | 23.03.2022թ. |
| N 01/06.1/2/3074-2022 |
| «Ազատ վաճառքի հավաստագրի ձևակերպման և տրամադրման մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում եմ հետևյալը.1․ Նախագծի 2-րդ կետը շարադրել հետևյալ խմբագրությամբ.«2. Սահմանել,որ Հայաստանի Հանրապետությունումազատ վաճառքի հավաստագիրը տրվում է Հայաստանի Հանրապետության էկոնոմիկայի նախարարության կողմից, բացառությամբ սննդամթերքի, անասնաբուժական և բուսասանիտարական վերահսկողության ապրանքների, որոնց համար հավաստագիրը տրվում է Սննդամթերքի անվտանգության տեսչական մարմնի կողմից։»։ |  **Չի ընդունվել**։Ազատ վաճառքի հավաստագիրը տրվում է արդեն իսկ գործող համապատասխանության փաստաթղթերի հիման վրա, առ այն, որ տվյալ ապրանքը ՀՀ տարածքում ունի ազատ վաճառքի իրավունք և որևէ լրացուցիչ փորձաքննության ու համապատասխանության փաստաթղթերի տրամադրման պահանջ չի ներկայացնում։ Ելնելով վերոգրյալից՝ հավաստման այլ լիազոր մարմնի ներգրավման անհրաժեշտությունը բացակայում է։ |
| 2․ Նախագծով հաստատված հավելվածի 1-ին կետում «ՀՀ էկոնոմիկայի նախարարության (այսուհետ՝ Նախարարություն)» բառերը փոխարինել «ՀՀ էկոնոմիկայի նախարարության կամ Սննդամթերքի անվտանգության տեսչական մարմնի» բառերով։ |  **Չի ընդունվել**։Տես սույն առաջարկության 1-ին կետը։ |
| 3․ Նախագծով հաստատված հավելվածում սահմանել, որ սննդամթերքի, անասնաբուժական և բուսասանիտարական վերահսկողության ապրանքների համար հավաստագրեր տրվում է Սննդամթերքի անվտանգության տեսչական մարմնի կողմից։Ներկայացված առաջարկությունները պայմանավորված են այն հանգամանքով, որ Սննդամթերքի անվտանգության տեսչական մարմնի կողմից վերոնշյալ ապրանքների համար տրամադրվում են արտահանման հավաստագրեր կամ սերտիֆիկատներ և, վերջիններիս ստացման համար արտահանողն արդեն իսկ ներկայացնում է Նախագծով պահանջվող փաստաթղթերը։ Արդյունքում ազատ վաճառքի հավաստագիրը կտրամադրվի առանց լրացուցիչ վարչարարության, ինչպես նաև ժամանակի կորստի։ |  **Չի ընդունվել**։Տես սույն առաջարկության 1-ին կետը։ |
| **3. ՀՀ պետական եկամուտների կոմիտե** | 25․03․2022թ. |
| N 01/3-2/20340-2022 |
| «Ազատ վաճառքի հավաստագրի ձևակերպման և տրամադրման մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը:1. «Նորմատիվ իրավական ակտերի մասին» օրենքի 13-րդ հոդվածի 1-ին մասի համաձայն՝ ենթաօրենսդրական նորմատիվ իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր: Նախագծի նախաբանում հղում է կատարվում` «Առևտրի և ծառայությունների մասին» Հայաստանի Հանրապետության օրենքի 2.1-րդ հոդվածի 1-ին և 4-րդ մասերին: Նշված հոդվածի 1-ին մասի համաձայն՝ նույն օրենքի 2-րդ հոդվածով նախատեսված արտաքին առևտրի ոլորտում սահմանափակումների ենթակա ապրանքներ արտահանելու և (կամ) ներմուծելու համար Հայաստանի Հանրապետության կառավարության սահմանած լիազոր մարմնի կողմից տրվում են արտաքին առևտրային նպատակով ապրանքներ արտահանելու և (կամ) ներմուծելու լիցենզիաներ կամ թույլտվություններ կամ հավաստագրեր, իսկ 4-րդ մասի համաձայն` արտաքին առևտրային նպատակով ապրանքներ արտահանելու և (կամ) ներմուծելու լիցենզիաների, թույլտվությունների և հավաստագրերի տրամադրման կարգն ու պայմանները սահմանում է Հայաստանի Հանրապետության կառավարությունը կամ Հայաստանի Հանրապետության կառավարության կողմից լիազորված պետական մարմինը: Սակայն Նախագծի 1-ին կետով հաստատվում է ազատ առևտրի հավաստագրի ձևակերպման և տրամադրման ընթացակարգը, իսկ Նախագծի հիմնավորմամբ ներկայացված տեղեկատ­վության համաձայն` Նախագծի ընդունման նպատակը Հայաստանի Հանրապետությունից արտա­հանվող ապրանքների ազատ վաճառքի վերաբերյալ տեղեկատվության տրամադրումն է Եվրասիական տնտեսական միության անդամ չհանդիսացող պետություններում ներկա­յացնելու նպատակով: Հաշվի առնելով վերը նշվածը, առաջարկում ենք քննարկել նախաբանում նշված լիազորող նորմերի՝ նախագծի կարգավորման առարկային համապատասխանության հարցը։ | **Ընդունվել է**։ |
| 2․ Նախագծի 1-ին կետով հաստատվող հավելվածի (այսուհետ՝ Հավելված) 2-րդ կետով սահմանվում են Նախագծում օգտագործվող հասկացություններ, որի 1-ին ենթակետին համապատասխան` ազատ վաճառքի հավաստագիրը փաստաթուղթ է, որը անհրաժեշտ է Հայաստանի տարածքից արտահանելու և երրորդ երկրներ ներմուծելու համար: Հաշվի առնելով Նախագծի հիմնավորմամբ ներկայացված տեղեկատվությունը` առաջարկում ենք Նախագծի 2-րդ կետի 1-ին ենթակետից հանել «Հայաստանի տարածքից արտահանելու» բառերը, քանի որ հավաստագիրն ըստ նախագծի հիմնավորման նախատեսվում է տրամադրել այլ երկրներ ներմուծելու նպատակով։ | **Ընդունվել է։** |
| 3․ Հավելվածի 4-րդ կետի համաձայն՝ **Հավաստագիր** ստանալու համար հայտատուն Նախարարություն է ներկայացնում դիմում՝ համաձայն նշված ընթացակարգին կից Ձև 2-ի՝ կցելով նույն կետում նշված փաստաթղթերը, մասնավորապես համապատասխանության հավաստման փաստաթղթեր, որոնք Հայաստանի Հանրապետության օրենսդրության պահանջներին համապատասխան անհրաժեշտ են այդ ապրանքի ՀՀ տարածքում շրջանառության համար (համապատասխանության հավաստագիր կամ հայտարարագիր): Նշվածի վերաբերյալ հայտնում ենք, որ «Տեխնիկական կանոնակարգման մասին» ՀՀ օրենքի 2-րդ հոդվածի 1-ին մասի 15-րդ կետի համաձայն` համապատասխանության հայտարարագիրը Հայաստանի Հանրապետության կառավարության կողմից սահմանված կարգով գրանցված փաստաթուղթ է, որով արտադրողը (արտադրողի լիազոր ներկայացուցիչը, դիստրիբյուտորը) հավաստում (փաստում) է արտադրանքի համապատասխանությունը տեխնիկական կանոնակարգերի պահանջներին, իսկ նույն մասի 16-րդ կետի համաձայն` համապատասխանության սերտիֆիկատը համապատասխանության գնահատման մարմնի կողմից տրված փաստաթուղթ է, որը հավաստում է (փաստում է) արտադրանքի, անձանց և կառավարման համակարգերի համապատասխանությունը տեխնիկական կանոնակարգի և (կամ) ստանդարտացման փաստաթղթերի պահանջներին: Հաշվի առնելով վերը նշվածը` հայտնում ենք, որ այն դեպքում, երբ Նախագծով պահանջվող փաստաթղթերը վերաբերում են համապատասխանության հայտարարագրին և համապատասխանության սերտիֆիկատին, ապա անհրաժեշտ է նախագծում կատարել համապատասխան փոփոխություն` նշված հասկացությունների միատեսակ կիրառության նպատակով, հակառակ դեպքում՝ նշել, թե որ իրավական ակտով է այն սահմանված: | **Ընդունվել է։**  |
| 4․ Հավելվածի 5-րդ կետի համաձայն` հայտատուի հայեցողությամբ դիմումը և դրան կից փաստաթղթերը կարող են ներկայացվել էլեկտրոնային եղանակով։ Նույն կետով նախատեսված է, որ Էլեկտրոնային եղանակով դիմելու դեպքում դիմումը և հայտը անհրաժեշտ է ներկայացնել Հայաստանի Հանրապետության օրենսդրու­թյամբ սահմանված կարգով՝ էլեկտրոնային թվային ստորագրությամբ։ Նշված հայտի և հայտատուի մասին նշումներ կան նաև հավելվածի 6-ից 9-րդ կետերում, սակայն Նախագծով հաստատվում է նշված հավաստագրի ստացման համար լիազոր մարմին ներկայացվող միայն դիմումի ձևը և դրան կից ներկայացվող փաստաթղթերը, ուստի հայտնում ենք, որ եթե Հավելվածի տարբեր կետերում նշված՝ «դիմում» և «հայտ» հասկացությունները վերաբերում են միևնույն փաստաթղթին, ապա անհրաժեշտ է խմբագրել Նախագիծը` նշելով այդ երկու հասկացություններից միայն մեկը` նշված հասկացությունների միատեսակ կիրառության նպատակով, հակառակ դեպքում՝ սահմանել նաև հայտին ներկայացվող պահանջները: | **Ընդունվել է։**  |
| 5․ Հավելվածի 11-րդ կետով սահմանվում է, որ այն դեպքում, երբ ՀՀ իրավասու պետական մարմիններից տեղեկատվություն ստանալու անհրաժեշտություն է առաջանում, Հավաստագրի տրամադրման ժամկետը կարող է երկարաձգվել այդ տեղեկատվությունը ստանալու անհրաժեշտ ժամկետով։ Նշված մասում առաջարկում ենք ժամկետի երկարաձգման փոխարեն նախատեսել հավաստագրի տրամադրման ժամկետի կասեցում՝ մինչև համապատասխան տեղեկատվության ստացումը։ | **Ընդունվել է։**  |
| 6․ Հավելվածի Ձև 2-ում առաջարկում ենք նախատեսել, որ հավաստագիրը տրամադրվում է ոչ թե ապրանքների արտահանման, այլ Եվրասիական տնտեսական միության անդամ չհանդիսացող պետություններ ներմուծման համար՝ հաշվի առնելով նախագծի հիմնավորմամբ ներկայացված տեղեկատվությունը: | **Ընդունվել է։**  |
| **4. ՀՀ ֆինանսների նախարարություն** | **01.04.2022թ․** |
| **N 01/2-1/5368-2022** |
| Ս.թ. մարտի 15-ի Ձեր թիվ 01/2736-2022 գրությամբ ներկայացված՝ «Ազատ վաճառքի հավաս­­տագրի ձևակերպման և տրամադրման մասին» ՀՀ կառա­­­­­­վա­րու­թյան որոշ­­­ման նախա­­գծի վերա­­­բե­ր­յալ հայտնում ենք, որ դիտողու­թյուն­ներ և առա­ջար­կու­թյուն­­ներ չկան: | Ընդունվել է։ |